# Spôsob dodania predmetu plnenia

## Fázy projektu, etapy a termíny

| **Fázy, etapy, obsah** | **Začiatok** | **Koniec** |
| --- | --- | --- |
| **Fáza 0-inicializácia** |  |  |
| **Etapa č.1: Definícia projektu** | **T** |  |
| Vypracovanie dokumentu Definícia projektu |  |  |
| Schválenie dokumentu na Riadiacom výbore projektu (ďalej len „**RV projektu**”) |  |  |
| Uskutočnenie úvodného stretnutia |  |  |
| **Etapa č.2: Analýza** |  |  |
| Analýza návrhu riešenia |  |  |
| Schválenie dokumentu na RV projektu |  |  |
| Vypracovanie Detailného návrhu riešenia |  |  |
| Schválenie dokumentu na RV projektu |  |  |
| **Fáza 1-MVP** |  |  |
| **Etapa č.3: Implementácia a testovanie** |  |  |
| Zriadenie a nastavenie vývojového a testovacieho prostredia |  |  |
| Vývoj a Implementácia produktu ParkSys, integrácie a ďalšie súčastí |  |  |
| Vypracovanie a schválenie detailného plánu testov |  |  |
| Import údajov do pasportu parkovacích miest |  |  |
| Akceptačné testy produktu ParkSys a všetkých jeho súčastí |  |  |
| Vypracovanie a dodanie dokumentácie k produktu |  |  |
| Schválenie akceptačných testov v RV projektu |  |  |
| **Etapa č.4: Nasadenie do produkcie** |  |  |
| Vypracovanie Plánu nasadenia do prevádzky |  |  |
| Schválenie Plánu na RV projektu |  |  |
| Zriadenie a nastavenie Produkčného prostredia |  |  |
| Migrácia údajov do produkčného prostredia |  |  |
| Realizácia školení |  |  |
| Kompletizácia dokumentácie |  |  |
| **Spustenie prevádzky produktu – GO LIVE** |  |  |
| Akceptácia MVP ParkSys na RV projektu |  |  |
| **Fáza 2** |  |  |
| **Etapa č. 5: Implementácia a testovanie** |  | **TE5** |
| Vývoj a Implementácia rozšírení do ParkSys |  |  |
| Vypracovanie a schválenie detailného plánu testov |  |  |
| Akceptačné testy systému ParkSys a všetkých jeho súčastí |  |  |
| Aktualizácia dokumentácie k produktu |  |  |
| Schválenie akceptačných testov na RV projektu |  |  |
| **Etapa č. 6: Nasadenie do produkcie** |  |  |
| Vypracovanie Plánu nasadenia do prevádzky (ďalej len „**Plán**“) |  |  |
| Schválenie Plánu na RV projektu |  |  |
| **Nasadenie zmien do Produkčného prostredia** |  |  |
| Akceptácia full ParkSys na RV projektu |  |  |

### Etapa č.1: Definícia projektu

Cieľom tejto etapy je vypracovať a RV projektu schváliť Definíciu projektu a zorganizovať úvodné stretnutie projektového tímu (Kick-Off).

##### Definícia projektu

Tvorba dokumentu Definície projektu je zameraná najmä na deklaráciu informácií upravujúcich cieľ, rozsah, organizáciu, plán / harmonogram, projektové zdroje, maticu zodpovedností a oprávnení, identifikáciu a riadenie rizík, postup eskalácií, riadenie zmien, komunikačný plán projektu.

V tejto etape sú vykonané najmä aktivity:

* Menovanie členov projektového tímu
* Tvorba dokumentu Definícia projektu
* Pripomienkovanie Definície projektu a zapracovanie pripomienok
* Schválenie dokumentu Definície projektu na RV projektu
* Vystavenie menovacích dekrétov pre všetkých členov projektového tímu, ktorí sa budú podieľať na realizácii projektu.

##### Úvodné stretnutie projektového tímu (Kick-off)

Cieľom tejto aktivity je formálne začať realizačnú časť projektu a prezentovať manažmentu projektu a projektovému tímu ciele, rozsah, organizáciu, harmonogram a najbližšie úlohy projektu v zmysle Definície projektu.

Informácie sú podané na pracovnom stretnutí všetkých členov projektového tímu a zdokumentované v prezentácii. Prezentáciu vedie Projektový manažér za dodávateľa.

#### Výstupy, zhrnutie:

* Schválená Definícia projektu
* Prezentácia úvodného stretnutia (Kick off)

### Etapa č.2: Analýza

Cieľom etapy je vyhotoviť dokumenty Analýza pre návrh riešenia (ANR) a Detailný návrh riešenia (DNR) pre celé zadanie projektu.

Dokumenty musia byť spísané formou, ktorá zabezpečí, že obsah je zrozumiteľný a čitateľný pre key business používateľov (non IT).

##### Analýza pre návrh riešenia

Je zameraná najmä zber a spracovanie informácii umožňujúcich:

* Detailné vzájomné porozumenie požiadavkám obsiahnutým Opise predmetu zákazky s dôrazom na funkčné a nefunkčné požiadavky;
* Detailné porozumenie prípadných rozdielov medzi funkčnými a nefunkčnými/technickými požiadavkami a obsahom ponuky dodávateľa;
* Formuláciu detailných spresnení;
* Formuláciu doplňujúcich spresnení, ktoré nemenia rozsah projektu;
* Prípadnú identifikáciu a riadenie potenciálnych rizík nad rámec rizík identifikovaných v dokumente Definícia projektu.

Vstupom pre vykonanie analýzy a tvorby dokumentu je:

* Predložená ponuka dodávateľa
* Opis predmetu zadania s dôrazom na funkčné a nefunkčné požiadavky.

Analýza prebieha formou spoločných workshopov.

V tejto časti sú vykonané najmä aktivity:

* Vypracovanie dokumentu Analýza pre návrh riešenia
* Pripomienkovanie dokumentu Analýza pre návrh riešenia a zapracovanie pripomienok
* Schválenie na úrovni RV projektu, podpis Akceptačného protokolu

##### Detailný návrh riešenia

Detailný návrh riešenia ustaľuje a formalizuje podrobný cieľový návrh:

* + - procesov podporovaných navrhovaným riešením,
    - funkcionality navrhovaného riešenia a dátového modelu,
    - dizajnu navrhovaných funkcionalít,
    - technickej a aplikačnej architektúry riešenia (vrátane finálneho sizingu hardvérových zariadení a SW licencií ak je relevantné) ,
    - riešenia zálohovania, archivácie, dostupnosti
    - riešenia rozhraní,
    - bezpečnosti a manažmentu prístupov a oprávnení (vrátane popisu rolí),
    - testovania (návrh rozsahu testovania a špecifikácia testovacích prípadov),
    - rozsahu a plánu školení, dodávanej sprievodnej a prevádzkovej dokumentácie,
    - detailizovaný projektový plán riešenia
    - kapitola s tabuľkou ID požiadaviek z dokumentu viď Príloha 2 - Zoznam biznis požiadaviek.xlsx a kapitolami z predloženej ponuky s hyperlinkovým previazaním na miesto v dokumente DNR, so spôsobom realizácie danej požiadavky.

Úroveň potrebného detailu DNR je daná špecifikom daného projektu a podlieha schváleniu RV.

Vstupom je ANR a súťažné podklady ak nie je obsiahnuté v ANR.

V tejto časti sú vykonané najmä aktivity:

* + - Vypracovanie návrhu DNR
    - Pripomienkovanie návrhu DNR a zapracovanie pripomienok
    - Schválenie na úrovni RV projektu, podpis Akceptačného protokolu
    - Prevzatie etapy diela od dodávateľa, platobný míľnik podľa Zmluvy

#### Výstupy, zhrnutie:

* Schválená Analýza pre návrh riešenia
* Schválený Detailný návrh riešenia

### Etapa č.3: Implementácia a testovanie / Etapa č. 5: Implementácia a testovanie

Cieľom etapy je realizovať projektový zámer, t.j. dodať/nakonfigurovať produkt ParkSys a jeho súčastí s úspešným výsledkom akceptačných testov a jeho sprievodnú dokumentáciu v zmysle špecifikácii schválených v DNR v rozsahu aktuálne.

Vstupom do tejto etapy je najmä dokument DNR z etapy Detailný návrh riešenia.

V tejto etape sú vykonané najmä aktivity:

* Zriadenie alebo nastavenie vývojového a testovacieho prostredia
* Vypracovanie návrhu Detailný plán testov
* Pripomienkovanie návrhu dokumentu Detailný plán testov a zapracovanie pripomienok
* Implementácia ParkSys a jeho súčastí (vrátane vývoja a interných testov dodávateľa)
* Konfigurácia nastavení ParkSys s reálnymi dátami obstarávateľa (parkovacie zóny, parkovacie karty...)
* Akceptačné testy produktu IS/ICT
* Vypracovanie návrhu dokumentácie IS/ICT
* Pripomienkovanie návrhu dokumentácie IS/ICT a zapracovanie pripomienok
* Schválenie na úrovni RV projektu, podpis Akceptačného protokolu

#### Výstupy, zhrnutie:

* Detailný plán testov
* Aplikačná príručka
* Konfiguračná príručka
* Používateľská príručka
* Školiaca príručka
* Prevádzkový predpis

### Etapa č.4: Nasadenie do produkcie / Etapa č. 6: Nasadenie do produkcie

Cieľom tejto etapy je nasadiť úspešne akceptovaný produkt ParkSys a jeho súčastí do produkčnej prevádzky, finálne namigrovať dáta, vykonať školenia a ostatné ukončovacie práce na projekte.

Akceptáciou Etapy č. 6 vo Fáze 2 je projekt ukončený a prechádza pod gesciu útvaru prevádzky IS/ICT Magistrátu Hlavného mesta Bratislavy a externého dodávateľa jeho prevádzkovej podpory podľa zmluvy o prevádzkovej podpore.

Vstupom etapy je najmä úspešne akceptačne otestovaný produkt ParkSys a jeho súčastí a dokumentácia k nemu a dotknutému prostrediu IS/ICT Magistrátu HMBA.

Výstupom etapy sú dokument Plán nasadenia do prevádzky (tzv. „Cut-over“ plán).

V tejto etape sú vykonané najmä aktivity:

* Vyhotovenie Cut-over plánu,
* Schválenie Cut-over plánu na úrovni RV,
* Zriadenie alebo nastavenie produkčného prostredia
* Migrácia aktuálnych údajov z aktuálneho parkovacieho systému (operátorské účty, existujúci zákazníci a ich produkty - parkovacie karty)) a ich kontrola do ParkSys
* Realizovanie školení
* Schválenie na úrovni RV projektu, podpis Akceptačného protokolu
* Záverečné zhodnotenie projektu